བརྟན་བཞུགས་ཕུལ་བའི་མཇུག་ཏུ་གནང་བའི་གསུང་བཤད།དེ་རིང་བརྟན་བཞུགས་དང་འབྲེལ་བའི་སྨོན་ལམ་འདི་མགོ་མཇུག་ཚང་བ་ཤིན་ཏུ་ཡག་པོ་བྱུང་སོང་བས་ཐུགས་རྗེ་ཆེ་ཞུ་རྒྱུ་ཡིན།མལ་བཤད་པ་གསུང་མཁན་གྱིས་ང་ལ་སེམས་ཤུགས་འཕེལ་བའི་བསྟོད་པ་ཡག་པོ་གནང་བྱུང་བས།ང་སེམས་ཤུགས་འཕེལ་ནས་ད་ཕྱིན་ཆད་ཡིན་ནའང་ལས་ཀ་ཡག་པོ་བྱེད་དགོས་བསམ་པའི་སེམས་ཤུགས་རང་བཞིན་གྱིས་ཡོང་གི་འདུགྋརྒྱལ་བ་རིན་པོ་ཆེས་རྒྱུན་དུ་མ་འགྲིག་པ་དང་མ་འཐུས་པའི་གནས་ཚུལ་དེ་ཤོད་གསུང་གི་ཡོད།མ་འགྲིག་པ་དང་མ་འཐུས་པའི་གནས་ཚུལ་བཤད་པའི་སྐབས་ཁ་ཚ་བོ་དང་ཚིག་རྩུབ་པོ་ཞིག་རང་བཞིན་གྱིས་ཤོད་དགོས་པར་ཆགས་ཀྱི་ཡོད།ད་ལྟ་གོང་དུ་སྐྱོན་བཤད་པ་དེ་ཚོ་མི་བྱེ་བྲག་པ་གཅིག་ལ་དམིགས་ནས་སྐྱོན་འཛུགས་བྱས་པ་ཞིག་མ་ཡིན་པར་སྤྱི་ཡོངས་ལ་དམིགས་ནས་བཤད་པ་ཞིག་ཡིན་དུས།མི་རེ་རེས་ང་ལ་ཅིག་བཤད་སོང་སྙམ་པའི་ཕོག་ཐུག་ལ་འགྲོ་བའི་རྣམ་རྟོག་ངན་པ་མ་བྱེད་རོགས་ཞེས་ཞུ་འདོད་བྱུང༌།